पाएं अपने शहर की ताज़ा ख़बरें और फ्री ई-पेपरडाउनलोड करें
बीते दिनों कोरोना को काबू में करने के लिए प्रशासन ने सख्ती बरती तो उसके परिणाम अब सामने आने लगे है। रोजाना संक्रमित मामलों के रिकवरी दर में इजाफा हुआ है। हालांकि अभी भी 528 संक्रमित सामने आए हैं, लेकिन ठीक होने वाले भी 342 है। जो कि अच्छे संकेत है। चिंताजनक तो यह है कि 9 मौत हो चुकी है।
सीएमएचओ डॉ अजय चौधरी ने बताया कि अब तक 67 हजार 578 सैम्पल लिए इनमें 10 हजार 965 कोरोना संक्रमित मिले। 52 हजार 818 सैम्पल की रिपोर्ट नगेटिव आई है और 3 हजार 759 सैम्पल प्रक्रियाधीन है। एक्टिव केस की 6 हजार 996 है।
9 कोरोना संक्रमितों की मौत
सीएमएचओ डॉ चौधरी ने बताया कि कोरोना वायरस से संक्रमित 9 जनों की मृत्यु हुई है। इनमें पांच महिलाएं और चार पुरूष है। सीकर शहर के विकास कॉलोनी निवासी 57 वर्षीय महिला की 30 अप्रैल को और पिपराली की 65 वर्षीय महिला की 2 मई को तथा खंडेला के 61 वर्षीय व्यक्ति की एक मई को और श्रीमाधोपुर क्षेत्र के चौमूं पुरोहितान गांव के 75 वर्षीय वृद्व की 2 मई को सांवली कोविड अस्पताल में मृत्यु हुई है।
वहीं श्रीमाधोपुर ब्लॉक के पृथ्वीपुरा गांव के 52 वर्षीय व्यक्ति की दो मई को तथा फतेहपुर के रामसीसर गांव की 20 वर्षीय युवती और पिपराली के राजपुरा गांव के 62 वर्षीय वृद्ध की 3 मई को मृत्यु हुई है। इसके अलावा खण्डेला के चौकड़ी निवासी 60 वर्षीय महिला की एक मई को और श्रीमाधोपुर के बगलिया का बास की 80 वर्षीय वृद्ध महिला की 30 अप्रैल को सांवली कोविड अस्पताल में मृत्यु हुई है। एक मार्च से लेकर अब तक जिले के 91 लोगों की मौत हो चुकी है।
सीकर शहर में 150 पॉजीटिव आए
सीएमएचओ डॉ चौधरी ने बताया कि मंगलवार को सीकर शहर में 150, फतेहपुर क्षेत्र में 70, खण्डेला ब्लॉक में 60, कूदन क्षेत्र में 21, लक्ष्मणगढ़ क्षेत्र में 71, नीमकाथाना ब्लॉक में 8, पिपराली क्षेत्र में 30, श्रीमाधोपुर ब्लॉक में 69 और दांता क्षेत्र में 49 नए कोरोना पॉजीटिव आए हैं।
2.28 लाख से अधिक सैम्पलों की हुई जांच
सीएमएचओ ने बताया कि विभाग की ओर से गत वर्ष से लेकर अब तक 2 लाख 28 हजार 704 सैम्पलों की जांच की गई है। इनमें से 20 हजार 426 पॉजीटिव पाए गए है। वहीं 13 हजार 238 स्वस्थ हो चुके हैं। मंगलवार को जिलेभर में 2407 सैम्पल लिए गए है। दांता ब्लॉक में 389, फतेहपुर ब्लॉक में 108, खण्डेला क्षेत्र में 200, कूदन ब्लॉक में 195, लक्ष्मणगढ ब्लॉक में 276, नीमकाथाना ब्लॉक में 155, श्रीमाधोपुर ब्लॉक में 232 सैम्पल लिए गए। इसके अलावा सीकर में 593 लोगों के सैम्पल लिए गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva bho_Deva awa_Deva hin_Deva hin_Deva zho_Hant eng_Latn